Георги Струмски
Аня и Ваня

chitanka.info

Не, не ще ги дори различите

да ги срещнете из града —

от косичките

до петите

са досущ като капки вода.

Двете ходят облечени в бяло

на училище, на игра.

И едната като в огледало

се оглежда във свойта сестра.

Пак учителят ги подканя,

удивен ги разпитва класът:

— Казвай

Ваня ли си,

или Аня?

Те споглеждат се и мълчат.

И еднакви са белите блузи,

двете сини корделки над тях.

И вдълбават се в левите бузи

две еднакви

трапчинки от смях.

Две близначки — за приказ и слава

правят целия град за шега.

А без грешка ги разпознава

само майка им за сега.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.